Wie het 'denkvermoë-verslag' goedgekeur? | Netwerk24
Wie het 'denkvermoë-verslag' goedgekeur?
Deur Anelene Schoonees, Stellenbosch 07 Mei 2019 00:00
Oor die berig oor die "denkvermoë­verslag" wat deur die Universiteit Stellenbosch (US) herroep word:
Wat 'n tragiese gebeurtenis is dit nie, en dis beslis 'n klad op die US se naam. Dit kom lê ongelukkig ook op prof. Jimmy Volmink se skouers.
Lesers moet daarop let dat die departement van sportwetenskap eers sedert Januarie 2019 onder die fakulteit geneeskunde en gesondheidsweten­skappe val. Dit is dus iets wat die fakulteit geërf het. Dit is hoogs waarskynlik dat Volmink eers van die studie bewus geword het toe die bom bars.
Die studente wat die studie gedoen het, se name word genoem. Maar nêrens word egter die name genoem van diegene van die departement van sport­wetenskap onder wie se leiding die studie gedoen is nie.
Wie is die lede van die etiekkomitee wat die ondersoek goedgekeur het? Albei hierdie groepe moes mos van beter geweet het?